บาทเปิด 30.17 บาทต่อดอลลาร์ แนวโน้มทรงตัว
เงินบาทเปิดตลาด 30.17 บาทต่อดอลลาร์ แนวโน้มทรงตัวแม้ดอลล์อ่อน-ปัจจัยในประเทศคานน้ำหนัก มองกรอบวันนี้ 30.10-30.25บาทต่อดอลลาร์
24 ธ.ค. 2562

เงินบาทเปิดตลาด 30.17 บาทต่อดอลลาร์ แนวโน้มทรงตัวแม้ดอลล์อ่อน-ปัจจัยในประเทศคานน้ำหนัก มองกรอบวันนี้ 30.10-30.25บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.17 บาท/ดอลลาร์ แข็งค่าจากปิดตลาดเย็นวานนี้เล็กน้อยที่ระดับ 30.18 บาท/ดอลลาร์ โดยมีทิศทางทรงตัว แม้ดอลลาร์จะอ่อนค่าเมื่อเทียบสกุลเงินหลัก หลังตัวเลขเศรษฐกิจของสหรัฐที่ประกาศออกมาเมื่อคืนนี้ไม่ค่อยดี ขณะเดียวกันมีปัจจัยในประเทศจากเรื่องส่งออกหดตัว และท่าทีของธนาคารแห่งประเทศไทย (ธปท.)ที่จะผ่อนปรนนโยบายการเงินเพื่อกระตุ้นให้เศรษฐกิจขยายตัวมากขึ้น
"บาทแข็งค่าจากเย็นวานนี้เล็กน้อย แต่มีแนวโน้มทรงตัว แม้ดอลลาร์จะอ่อนค่า แต่มีปัจจัยในประเทศที่คานน้ำหนักไว้ไม่ให้บาทแข็งค่าไปมาก" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 30.10-30.25 บาท/ดอลลาร์